CELEX: 62007TN0450
Language: mt
Date: 2007-12-03 00:00:00
Title: Kawża T-450/07: Rikors ippreżentat fit- 3 ta' Diċembru 2007 — Harwin International vs L-UASI Cuadrado (Pickwick)

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/32
            
         Rikors ippreżentat fit-3 ta' Diċembru 2007 — Harwin International vs L-UASI Cuadrado (Pickwick)
   (Kawża T-450/07)
   (2008/C 37/50)
   Lingwa tar-rikors: L-Ingliż
   Partijiet
   
      Rikorrenti: Harwin International LLC (Albany, l-Istati Uniti) (rappreżentant: D. Przedborski, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra fil-proċedimenti quddiem il-Bord ta' l-Appell: Cuadrado SA (Paterna, Spanja)
   Talbiet
   
               —
            
            
               Annullament tad-deċiżjoni tat-Tieni Bord ta' l-Appell ta' l-UASI fil-kawża R 1245/2006-2, mogħtija fl-10 ta' Settembru 2007;
            
         
               —
            
            
               tikkundanna lill-konvenut u Cuadrado SA jbatu l-ispejjeż tagħhom u jħallsu lura l-ispejjeż sostnuti mir-rikorrenti.
            
         Motivi u argumenti prinċipali
   
      Trade mark Komunitarja rreġistrata li hija s-suġġett ta' talba għal dikjarazzjoni ta' invalidità: It-trade mark figurattiva li tinkludi l-kliem “PICKWICK COLOUR GROUP” għal prodotti u servizzi fil-Klassi 25 — applikazzjoni Nru 826669
   
      Proprjetarju tat-trade mark Komunitarja: Harwin International LLC
   
      Parti li qed titlob id-dikjarazzjoni ta' invalidità tat-trade mark Komunitarja: Cuadrado SA
   
      Dritt ta' trade mark tal-parti li qed titlob id-dikjarazzjoni ta' invalidità: It-trade mark nazzjonali verbali preċedenti “PICK OUIC, CUADRADO SA, VALENCIA” u t-trade mark figurattiva li tinkludi l-elementi verbali “Pick Ouic” għal prodotti fil-klassi 25
   
      Deċiżjoni tad-Diviżjoni tal-Kanċellazzjoni: Iddikjarat it-trade mark li għaliha saret applikazzjoni invalida kollha kemm hi.
   
      Deċiżjoni tal-Bord ta' l-Appell: Ċaħdet l-appell.
   
      Motivi invokati: Ksur ta' l-Artikoli 8(1)(b) u 56(2) u (3) tar-Regolament tal-Kunsill (KE) Nru 40/94.
   Ir-rikorrenti ssostni li l-konstatazzjoni tal-Bord fir-rigward tan-nuqqas ta' eżaminazzjoni mid-Diviżjoni tal-Kanċellazzjoni ta' l-evidenza mressqa minn Cuadrado hija inkonsistenti u kuntrarja għal liġi. Barra minn dan, ir-rikorrenti ssostni li mhemmx probabbiltà ta' konfużjoni bejn it-trade marks ikkonċernati.